Ir-Regolament tal-Kummissjoni (KEE) Nru 762/80
tat-28 ta’ Marzu 1980
li jemenda għat-tieni darba r-Regolament (KEE) Nru 1250/79 li jiffissa piżijiet protettivi fuq żrieragħ
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2358/71 tas-26 ta’ Ottubru 1971 dwar l-organizzazzjoni komuni tas-suq taż-żrieragħ [1], kif l-aħħar emendat bir-Regolament (KEE) Nru 2878/79 [2], u partikolarment l-Artikolu 6 (5) tiegħu,
Billi r-Regolament tal-Kummissjoni (KEE) Nru 1250/79 [3], kif emendat bir-Regolament (KEE) Nru 335/80 [4], iffissa piżijiet protettivi fuq żrieragħ fir-rigward ta’ ċertu tip ta’ qamħirrum ibridu għaż-żergħa;
Billi, minn dak iż-żmien, varjazzjoni sinifikanti kienet reġistrata fil-prezzijiet ta’ offerta libera fuq il-fruntiera li, skond it-termini ta’ l-Artikolu 4 (2) tar-Regolament tal-Kummissjoni (KEE) Nru 1665/72 [5], teħtieġ li dawn il-piżijiet ikunu emendati;
Billi l-miżuri previsti f’dan ir-Regolament huma b’mod konformi ma’ l-opinjoni tal-Kumitat ta’ Ġestjoni għaż-Żrieragħ,
ADOTTAT DAN IR-REGOLAMENT:
Artikolu 1
L-Anness mar-Regolament (KEE) Nru 1250/79 huwa sostitwit bl-Anness ma’ dan ir-Regolament.
Artikolu 2
Dan ir-Regolament jibda jseħħ fit-tielet ġurnata ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta’ Marzu 1980.